Document ID: /roh_data/filtered/fineweb-2-filterrobots_roh.jsonl.gz/20678

La Suva ha spargnà 80 milliuns francs custs cun far controllas da quints. L’assicuranza d’accidents ha controllà l’onn passà passa 2,5 milliuns quints da medis ed ospitals. Tras quai ha ella chattà 300’000 pretensiuns che n’eran betg giustifitgads. Quai sajan stgars 12% da tut ils quints, uschia la Suva.
La gronda part dals quints sajan dentant corrects. E la gronda part dals quints ch'ins haja refusà na sajan betg vegnids fatgs ord nauscha veglia. Els sajan vegnids tramess ord sbagl duas giadas. I dettia dentant auters che hajan vulì cuglinuar.